
V entriculi  Carcinoma,  sive  ad  ortum  spec- 
3'  ternus  atra  caligine  obrutum,  sive  ad  exitum 
immutabiliter  funestum,  rite  medici  attention- 

0 em  sibi  postulat.  Alia  etiam  vitia  hoc  inter- 
dum simulant  periculo  omnino  vacua,  et  hinc 

¥ revera,  antequam  nobis  inter  ea  judicare  liceat, 
Ip.  1 historia  ejus  rite  intelligenda. 

Non  milii  vero  in  animo  est,  aut  multa  ex- 

1 ponere,  aut  longum  argumentum  deducere  de 
> quo  in  hac  dissertatione  agitur ; pauca  solum 

ex  iis  in  tabulas  relatis  excerpere  et  sic  hujus- 
ce  Almae  Academiae  legibus  obtemperare. 


HISTORIA  MORBI. 

Incipit  plerumque  hoc  malum  signis  pa- 
rum evidentibus.  Morbo  ineunte,  praecordia 
leviter  dolent  vel  molestia  quadam  opprimun- 
tur ; et  dolor  et  oppressio  mox  graviores  fiunt, 
et  post  sumptum  cibum  praecipui  urgent.  Ad 
haec,  brevi  accedunt  nausea,  ructus,  inflatio, 
ventriculi  ardor  et  acor,  crebrae  vomitiones 
aquosae,  et  alia  concoctionis  laesae  signa  ; hoc 
etiam  tempore,  dolor  et  oppressio  dorso  insi- 
dunt, et  lumbos  nonnunquam  occupant.  Ae- 
ger nunc  post  cibum  vomit,  ita  ut  e comestis 
magna  pars,  postquam  in  stomacho  aliquamdiu 
manserit,  vix  ulla  cum  mutatione  ejiciatur. 
Interea,  diarrhoea  interdum  adest,  sed  rarissi- 
me, alvo  fere  semper  pigerrima. 


Cum  ad  hoc  ventum  est,  tactu,  tumorem 

in  epigastrio  licet  detegere ; nec  tamen  sem- 
per.  Tumor  fere  semper  durus  est,  et  a pres- 
sura dolet ; modo  in  abdomine  moveri  potest, 
modo  omnino  fixus  est : situm  aliquando  mu- 
tat, et,  pondere  vel  aliis  causis  imum  ventrem 
petit ; vel,  adhaesionibus  inter  eum  vicinaque 
factis,  sub  hypochondrium  sese  recipit,  ibique 
tactum  penitus  effugit.  Symptomata  morbi 
gravissima  hactenus  modo  per  intervalla  sub- 
euntia, et  saepe  per  dies  vel  totas  hebdomadas 
absentia,  nunc  continentia  fiunt,  et  magis  ma- 
gisque in  dies  saeviunt.  Stomachus  ipse  in- 
constans factus  quaedam  cibi  genera  respuit, 
dum  alia  facile  retinet,  quamvis  minus  apta 
videantur.  Alvus  pertinaciter  astricta  manet, 
et  dejectiones,  sive  liquidae  sive  solidae,  nun- 
quam non  minima  copia  sunt,  et  meconium 
infantum  saepe  referunt. 

Morbus  huc  usque  progreditur  sine  jactura 
sanitatis  notabili ; nunc  vero  praeter  alia  aegri 
mala,  vires  labuntur,  cutis  stramineum  vel 
quasi  terreum  induit  colorem,  oculi  subsidunt, 
totusque  demum  vultus  contrahitur : nunc 


/ 

etiam  corpus  ex  alimento  nullum  fructum  ca- 
piens,  in  cachexiam  protinus  ruit,  et  modo 
aqua  tumet,  saepius  autem  marcore  consumi- 
tur. Quod  vomitu  redditur  male  olet,  humo- 
reque fuligineo  inficitur ; alvi  dejectiones  eun- 
dem colorem  nigrum  plerumque  exhibent. 
Flocculi,  quasi  membranae  fimbriae,*  et  san- 
guis materiis  sic  redditis  interdum  admiscen- 
tur, et  hic  jam  concretione  nigricans  colorem 
supra  memoratum  haud  parum  auget.  Porro 
nonnunquam  accidit,  ut,  vasis  quibusdam  ma- 
joribus ulcere  apertis,  ingens  vis  sanguinis  vo- 
mitione feratur,  vitamque  aegri  in  haud  leve 
discrimen  ducat.  Dolor  et  insomnia  eum  ex- 
ercent, et  sumptus  cibus  quaesitissimo  crucia- 
tu torquet.  Alvus  hactenus  astricta,  nunc 
saepe  prorsus  solvitur,  et  ad  mortem  inducen- 
dam  multum  confert.  Per  totum  morbi  de- 
cursum, sed  praesertim  finem  versus,  pulsus 
dolore  ingravescente  paululum  concitatur,  vel 
tandem  febris  lenta  accedit,  quae  hectica,  si 


* Vide  Monro,  Morbid  Anatomy  of  tlie  Hurnan  Gullet, 
Stomach,  and  Intestines.  Edin.  1811.  ad  pag.  551. 

placeat,  appellari  j^otest ; sed  febris  hectica  vera 
hunc  morbum  simplicem  nec  ullo  alio  conjunc- 
tum, raro  comitatur. 

Tandem  aeger,  tot  tamque  gravibus  aerum- 
nis confectus,  vel  fame  et  inedia  exhaustus, 
corpore  ad  summam  maciem  deducto,  viribus- 
que maxime  attritis,  postquam  morbus  aliquot 
menses  vel  complures  annos  duraverit,  e vita 
leniter  excedit.  In  perpaucis  quidem  exem- 
plis, aegri,  convulsione  affecti  vel  delirantes, 
animam  agunt ; multo  vero  frequentius  mors 
sine  commotione  adest. 

Sic  res  plerumque  sese  habent.  Multum 
veio  abest  ut  hoc  malum  exitiabile  signis  tam 
evidentibus  semper  patescat. 

\ omitio  enim,  quae  inter  indicia  ejus  cer- 
tissima et  stabilissima  fere  habetur,  saepe  per 
intervalla  longiora  abest  et  incertis  tantum 
temporibus  redit ; aliquando  aegrum  non  nisi 
ter  quaterve  per  totam  morbi  durationem  vex- 
• ^ nec  desunt  exempla  ubi  omnino  abfu- 

erit.*  Porro  compertum  habemus,  ventricu- 
lum non  schirro  tantum,  sed  ulceratione  etiam 
correptum,  in  exemplis  quibus  neque  vomitus 
nec  praecordiorum  dolor  unquam  contigerint.f 
Quin  et  alia  vitia  huic  morbo  conjuncta  signa 
ejus  propria  interdum  velant,  et,  ubi  haec  in- 
super minus  evidentia  exstiterint,  haud  levem 
difficultatem  dignoscenti  inferunt. 

Nunc  de  differentiis  inter  morbi  signa,  se- 
cundum partem  ventriculi  ab  eo  affectam,  di- 
cendum. 

Si  morbus  cardiam  praecipue  occupaverit, 
haec  tunc  dura  et  angusta  facta,  transitum  ci- 

* Vide  exempla  plurima  a Chardel,  citata  in  “ Mono- 
<*  grapliie  des  Eegenerations  Skirrheuses  de  1’Estomac.” 
Paris,  1S0S.  ad  pag.  39,  45,  65,  143,  145,  et  seq. : Et  a 
Monro,  op.  cit.  pag.  540. — Vide  etiam  exemplum  in  “ Bour- 
“ don  Memoire  sur  le  Vomissement,  Paris,  lSl9,”  ubi  tu- 
nica musculosa  omnino  in  schirrum  versa  erat. 

-j-  Vide  Bavle  et  Caxol  in  “ Eict.  des  Sciences  Medi- 

“ cales,  Tom  III PembertoN  on  tbe  Eiseases  of  tlie  Ab- 

dominal  Viscera,  edit.  2da,  p.  129. — Er  Sxark  s Works. 

“ Ee  Haen  Ratio  Medendi,”  in  Vol.  IV.  apud  pag.  1S2. 

borum  aegre  sinit;  hinc  inter  devorandum 
sensus  strangulationis  injucundus,  immo  dolor 
immanis  qui  usque  perstat,  donec  materia  per 
os  sumpta  vel  saltem  ejus  magna  pars  eadem 
via  reddatur  ; et  hoc,  eructatione,  vel  proprio 
quodam  conatu  potius  quam  vomitione  effici 

solet,  et  e motu  inverso  fibrarum  gulae  pen- 

« 

dere  creditur.  Liquida  in  guttur  ingesta, 
saepe  partim  in  ventriculum  quodam  cum 
murmure  transeunt,  partim  eructantur.  Spas- 
mus fibras  gulae  musculosas  subinde  corripit, 
et  devorandi  impedimentum  maxime  auget, 
hac  nova  scilicet  angustiae  causa  priori  tunc 
adjecta.*  Ad  haec,  aeger  fere  multam  pitui- 
tam viscosam  vomit.  Instrumento  idoneo  per 
gulam  demisso,  cardiam  angustatam  explorare 
licet.  A nonnullis  dicitur  tumorem  in  re- 
gione ventriculi,  commoda  contrectatione  sen- 
tiri, sed  manifestum  est,  hoc  solum  fieri  posse 
finem  versus  ubi  macies  extrema  adest. 

Pylorus  hoc  vitio  affectus,  non  obstat  quin 
facilius  esca  ventriculum  intret ; induratus  ve- 


* Dr  Monuo,  op.  cit. 

rum  et  coarctatus,  hunc  aegre  sinit  massam 
quam  continet  intestinis  tradere;  unde  sto- 
machus nimio  onere  distentus  et  gravatus  ad 
vomendum  cietur.  Hoc  saepe  evenit  duabus 
circiter  post  epulas  horis,  sed  temporis  lapsus 
haud  constans.*  Pylori  aucta  moles  tactui 
plerumque  obvia  est,  ej usque  positio  inter  cos- 
tas et  umbilicum,  ad  sedem  mali  dignoscendam 
paulum  juvare  potest.  Huic  vero  non  nimi- 


* Cloquet  de  octodecim  exemplis  mentionem  facit ; ex 
iis,  “ quatre  n’offraient  aucune  tumeur  sensible  a 1’epigas- 
“ tre.”  “ Sur  quinze  cas  observes  avant  la  mort,  trois  indi- 
“ vidus  seulement  vomissaient  leurs  aliments  quelques  mi- 
“ nutes  apres  les  avoir  pris.  Les  autres  vomissaient  a des 
“ epoques  eloignees  j les  liquides  sur-tout  etaient  gardes  fort 
“ long-tems.  Quelques-unes  meme  conservaient,  dans  leur 
“ estomac,  les  alimens  de  plusieurs  jours,  et  les  rendaient 
“ tous  ,d-la-fois.”  “ Plusieurs  malades  n’eurent  aucune 
“ douleur,  malgre  le  degre  avance  de  la  maladie  j quelques 
“ autres  en  avaient  seulement  dans  l’etat  de  plenitude  de 
“ 1’estomacj  d’autres,  au  contraire,  sont  mortsdans  les  con- 
“ vulsions  et  au  milieu  d’angoisses  extremes.  Un  seul  nia- 
“ lade  a ete  affecte  de  diarrkee  j le  siege  de  sa  maladie 
“ etait  au  grand  cul-de-sac  de  1’estomac.”  (Bulletin  de  la 
Faculte  de  Medccine  de  Paris,  ISIO.  No.  VII.  et  \ IU.) 

um  fidendum,  namque  pylorus  et  totus  demum 
ventriculus  e situ  naturali  saepe  multum  de- 
trahuntur. 

Symptomata  leviora  morbum  comitantur, 
cum  neque  pylorus  neque  cardia  implicantur, 
sed,  iis  integris,  alia  prorsus  ventriculi  pars  la- 
borat. Vomitus  nimirum  minus  frequenter 
urget,  quippe  alimenta  facile  progredi  possunt, 
et  ubi  vomitio  revera  accidit,  est  fere  sub  morbi 
initium,  vel  finem  versus,  ubi  ulcus  adest,  et 
ventriculus  vicinis  partibus  adhaerescit. 

Interea  haud  obliviscendum,  dum  hisce  inter 
morbi  signa  pro  ventriculi  parte  affecta,  diver- 
sitatibus, attentionem  dignam  tribuimus,  eas 
minime  certas  vel  definitas  esse,  et  indicia  nu- 
per monstrata  nihil  nobis  praebere,  nisi  regu- 
lam quasi  generalem,  exceptionibus  innumeris 
obnoxiam. 

' * 

DIAGNOSIS. 

Difficultas,  ut  jam  dictum,  hujus  morbi 
ab  aliis  ei  similibus  dignoscendi,  a signis  ejus 
saepe  obscuris  et  reconditis  magna  ex  parte 
provenit ; haec  autem  signa,  licet  maximi 
aperta,  non  semper  pro  certis  hujus  mali  indi- 
ciis habenda  sunt,  aliis  enim  morbis  saepe  ac- 
cedunt, eosque  haud  absimiles  ei  reddunt. 

1.  Prava  ciborum  concoctio  et  vomitioiies  - 
diuturnae,  ab  alia  quavis  causa  orientes,  nec  fa- 
brica ventriculi  laesa  provenientes,  hoc  malum 
facile  mentiuntur.  Nimia  ventriculi  sensibili- 
tas,  et  consensus  partium  etiam  remotarum,  vel 
demum  aliae  multae  res,  vomitiones  modo  dic-  i 
tas  ciere  possunt ; sunt  etiam  qui  eas  ab  inflam-  i 
matione  longa  membranae  ventriculi  mucosae 
pendere  credant.  Ab  his  autem  et  similibus, 
morbus,  etsi  non  semper,  tamen  saepe  feliciter 
distingui  potest,  atque  aegrotantium  color  vi- 
tiatus, et  vitae  tempestas,  et  cibi  appetitus  i 

saepe  longum  perstans,  una  cum  tumore  ubi 
is  adsit,  discrimen  fere  satis  notant. 

2.  Tumores  summo  abdomine  siti,  vel 
schirri  vel  non,  si  modo  dyspepsiam  comiten- 
tur, hunc  morbum  accuratissime  simulant,  et 
i medicum  peritissimum  nonnunquam  fallunt ; 
j inter  eos  tumores  pancreas  in  schirrum  versum, 
etsi  rarissimum,*  haud  tamen  notatu  indignum 
est  ;namque  dolor,  macies,  vomitus  vel  etiam 
fj  tumor  tactui  evidens,  quae  inde  plerumque 
oriuntur,  haud  parvam  cum  ventriculi  cancro 
I similitudinem  creant,  t In  hujusmodi  exem- 
plis non  indicio  quovis  unico,  sed  omnibus  rite 
perpensis  et  inter  se  comparatis,  sententia  de- 
ducenda. 

3.  Arteria  quaevis  magna  pyloro  indurato 

\ — — __ 

* Vide  Pemberton,  op.  cit.  p.  63.  et  Heberden  comraent. 

' Edit.  2da,  p.  397 — etiam  Morgagni  de  Sed.  etCaus.  Morb. 
Pp-  XXX.  Obs.  9.  et  seqq. 

t Materia  fusca  ab  iis  quibus  pancreas  schirrosum  non- 

nunquam  evomitur,  ut  a Morgagni  testatur, — vide  Ep.  30. 
Obs.  9. 

saepe  impetum  communicat,  et  tumor  pulsans  ; 
inde  oriens  aneurisma  nonnunquam  simulat, 
hujusmodi  vero  errores  non  possunt  accidere, 
ubi  alia  signa  adsunt. 

4.  Gulae  contractio  spastica  cibis  devoran- 
dis  obstat,  et  cardiae  coarctatae  et  schirrosae 
speciem  refert  ; sed  inter  ea  facile  dignoscen- 
dum est,  spasmus  enim  neque  diu  perstat,  nec, 
ut  cibi  concoctionem  impediat,  necesse  est. 


DE  CAUSIS. 


Multae  quidem  et  diversae  ventriculi  car- 
cinomatis causae  excitantes  recensentur,  sed 
ex  iis  sequentes  praecipue  innotuere,  scilicet, 
tristitia  diuturna,  solicitudo  gravis,  solitae  ex- 
inanitiones, sive  a natura  sive  arte  pendeant, 
suppressae,  acria  et  stimulantia  omnigena  in 
stomachum  recepta,  praesertim  liquores,  ut 
vocantur,  “ spirituosi,”  si  eorum  usus  invetera- 
verit. 

Verum,  etsi  nil  dubitandum  plures  ex  iis  ad 
morbum  inducendum  aliquantulum  conferre, 
tamen  fatendum  est,  ea  omnia  sine  ullo  hujus- 
modi eventu  saepenumero  applicata  esse,  et 
ventriculum  saepe  schirrosum  evasisse,  ubi  ex 
iis  nulla  vel  saltem  pauca,  unquam  egissent. 
Creditur  itaque,  quandam  conditionem  corpo- 
ris certis  hominibus  contingere,  quae  eos  huic 
moibo  opportunos  reddit ; et  sine  ea,  varias 
causas  jam  memoratas  plerumque  nil  efficere, 
i De  vera  autem  hujus  conditionis  indole,  vel 
quibus  signis  sese  ostendat,  nondum  adhuc  ex 
liquido  patet.  Talem  vero  conditionem  saepe 
existere,  schirrus  variis  corporis  partibus  simul 
insidens,  vel  post  excisionem  revertens,  satis 
monstrat. 


Pi  ocii  vitas  ista  a quibusdam  haereditaria  ha- 
betur’  et  haec  sententia  eo  praecipue  nititur, 
quod  complures  interdum  ejusdem  familiae 
f^ro  afficiuntur  ; sed  hoc  casui  fortasse,  po- 
tius  quam  labi  haereditariae  tribuendum  ; raro 
enim  evenit;  cancer  contra  haud  infrequens 
morbus  est,  et  multos  afficit  quibus  consari- 


14  DE  VENTRICULI  CARCINOMATE. 


't/Tr 


guinei  omnes  maxime  incolumes  fuere.  Me- 
dici vero  de  natura  morbi  haereditaria  nondum 
adhuc  inter  se  consentiunt,  nec  de  ea  fusius 
dicendi  locus  liic  est,  quae  ad  dissertationem 
de  cancro  generatim  potius  quam  ad  rem  per- 
tinet. 


iEtas  provectior  huic  malo  favere  videtur, 
plurimi  saltem  eo  implicati  annum  quadragesi- 
mum attigere. 


r£i  De  natura  c^jicrf  intima,  seu  causa,  ut  dici- 

tur, “ proxima,”  nihil  certum  aut  rite  confir- 
matum habemus.  Plurimi  ex  antiquis  cari^ 
erum  bilis  atrae  mutationibus  tribuere,  et  re- 
centiores  quidam  sententias  de  eo  haud  minus 
ineptas  edidere  ; scilicet,  ab  actione  chemica, 
absorptione  insectorum,  a verme  hydatide  vo- 
cato, aliisque  causis  pene  innumeris,  eum  pen- 
dere crediderunt.  Alii  autem  statuunt  eum 
esse  inflammationem  lentam  sui  generis  ; 
etsi  vero  haud  sit  denegandum,  schirrum  jam 
formatum  saepe  ipsum  lente  inflammari,  et 
vicinis  partibus  plerumque  inflammationem 

ciere,  nondum  tamen  probatum  est  actionem 
corporis,  quae  eum  gignit,  inflammationem  es- 
se, nec  pro  certo  habemus  inflammationem 
schirro  semper  praeire.  Hoc  malum  inflam- 
mationi tribuendum  esse,  ab  eo  etiam  existi- 
mari potest,  quod  nonnulli  credunt  id  saepe 
stimulis  excitari ; stimulos  vero  nisi  inflamma- 
tionem ciendo  nunquam  agere,  non  constat. 


DE  CADAVERUM  SECTIONE. 

Nunc  de  iis,  quae  corpore  inciso  patent,  di- 
cendum. 


Cavo  abdominis  aperto,  humor  serosus  in  eo 
interdum  reperitur,  in  plurimis  vero  exemplis 
ex  quovis  alio  viscere  simul  laeso,  nec  ventri- 
culo solo,  provenit. 


Ventriculus  saepissimi  vicinis  partibus  ad- 
haesione  adnectitur;  pyloro  affecto,  cavitan  «j 

plerumq ue  amplior_redditur,  in  caeteris  vero 
exemplis  minus  justo  capax  fere  invenitur. 

i 

Liquorem  nigrum  saepe  continet  alimentis 
quae  adsunt  commistum,  et  materiae  fuligi- 
neae, dum  adhuc  aeger  viveret  vomitione- red- 
ditae, omnino  similem.  Sanies  foeda  ex  ul- 
cere proveniens,  et  sanguis  e vasculis  minimis 
eo  erosis,  copiam  hujus  liquoris  sane  haud  pa- 
rum augent ; at  non  semper  ab  ulceratione 
pendet ; medici  enim  memorant  eum  interdum 
adesse  ubi  nullum  ulcus,  et  nonnunquam  pe- 
nitus deesse  ubi  hoc  late  serpserit.* 

V entriculi  pars  morbo  implicita  in  schirrum 
saepius  vertitur,  et  hunc  vel  integrum  vel  ul- 
ceratum solam  esse  fabricae  laesionem  in  hoc 
morbo  reperiendam,  plurimi  sentiunt ; a non- 
nullis autem,  inter  quos  Bayle  et  Cayol,  di- 
citur, materiam  cerebri  instar  schirro  nonnun- 


* Vide  Bayle  et  Cayol.  loc.  cit. — Morgagni,  Ep.  xxx. 

2.  et  5 Lieutaud  Hist.  Anat.  Med.  Lib.  I.  Obs.  1573  j 

etiam  varias  obs.  in  Lib.  I.  Sect.  2.  Art  17.  et  25. 

quam  admisceri.  Haec  materia,  ut  in  variis 
corporis  partibus  apparet,  initio  alba,  opaca,  et 
mollis  est,  et  medullam  cerebri  mollioris  maxi- 
me refert,  in  lobulos  impares  tela  cellulosa  te- 
nuissima, divisa  ; vasa  sanguinea  plurima  nec 
admodum  parva  ei  extrinsecus  superjecta,  ra- 
mulos tunicis  tenuissimis  instructos,  in  medi- 
um ejus  immittunt.  Ubi  diutius  perstiterit, 
spissitudinem  habet  pulticulae  tenuioris,  rose- 
um colorem  induit,  et  sanguine  coacto  vel  li- 
quido mista  est ; tum  demum  superficies  saepe 
ulceratur,  processusque  fungosi  et  cruenti  e 
sinu  ejus  porriguntur.  His  de  causis  apud  nos 
nomina  Sarcoma  Medullare,  Fungus  Haema- 
todes  &c.  ei  imposita,  et  Matiere  Cerebriforme , 
Tumeur  Encephaloicle  a Gallis  nuncupatur. 

Haud  a multis  notatum  invenio,  istam  ma- 
teriam schirro  in  ventriculo  conjungi ; sunt 
j autem,  ut  supra  memoratum,  qui  sic  sentiunt, 
et  alii  etiam  qui  existimant  carcinomata  ven- 
triculi, etsi  raro,  tamen  hac  substantia  nonnun- 
quam  omnino  efformari  ;*  quippe  qui  cancri 

Ljennec  in  Dict.  des  Sciences  Medicales,  Art.  Ence- 
phaloide. 


\ 

speciem  eam  esse  putent.  Dicunt,  partem 
ventriculi  affectam  in  hujusmodi  exemplis 
haud  permagnam  esse,  et  in  interna  superficie 
depressionem  circularem  exhibere  ; necnon, . 
materiam  cerebrijormem  tunicae  musculosae 
praecipue  inhaerescere,  eam  que  in  propriam  i 
suam  substantiam  penitus  vertere.  De  ven-  • 
triculo  autem  sic  affecto,  perpauca  tantum  in 
libris  scripta,  nec  mihi  est  quod  e propria  expe- 
rientia referam. 

Porro,  haud  ignarus  sum,  medicorum  plu- 
rimos existimare  Sarcoma  Medullare  nullo  pac-  - 
to  inter  carcinomata  recensendum  esse ; alios  • 
autem  id  pro  cancri  specie  habere ; de  natura 
autem  cancri  generali  non  mihi  disserendum, 
nec  meum  est  de  hoc  proposito  difficili  judi- 
care, rem  ergo  in  medio  relinquam  ; quum  ve-  i 
ro,  ut  jam  notatum,  medici  quidam  memorant 
se  materiam  cerebrijormem  schirro  in  ventriculo  : 
junctam  saepius  vidisse,  quae  ii  de  hac  re  scrip-  | 
sere  nequaquam  praetereunda  existimavi. 

Nunc  vero  de  mutatione  ventriculi  schirro 
appellata. 

Ubi  schirrus  aliquam  ventriculi  partem  occu- 
pat, eam  multo  crassiorem  et  solita  duriorem 
reddit.  Sic  densata  pars  et  indurata  plerum- 
que bene  definita  est,  et  incisione  facta,  omnes 
ventriculi  tunicas  satis  facile  discernendas  fere 
exhibet.  Eae  vero  tunicae  a structura  sana 
maxime  deflexisse  reperiuntur;  interna  seu 
villosa  multo  crassior  justo  est,  et  in  substan- 
tiam albam  versa,  in  qua  neque  fibrae  nec  vasa 
ulla  animadverti  possunt : tunica  musculosa 
item  valde  crassa,  e materia  flava  vel  cinerea 
conflatur,  septis  membranaceis  transversim  di- 
visa. Quod  vero  ad  membranam  ventriculi 
externam  attinet,  haud  inter  medicos  satis  con- 
stat ; sunt  enim,  et  inter  eos  Baillie  et  Mon- 
ro,  qui  dicunt  eam  valde  firmam  et  valde 
crassam  reddi ; nonnulli  vero  alii  profitentur,  se 
fere  nunquam  eam  vidisse  vitiatam  nisi  ulcus 
simul  eam  penetrasset.* * 

Quum  diutius  perstiterit  morbus,  loco  jam 

■ 

* Bayle  in  “ Journal  de  Medicine  de  Corvisart, 
Leroux,  et  Boyer,”  Vol.  V.  p.  72.-Etiam  Bayle  et 
Cayol,  Dict.  Vol.  ILI. 

indiirato  ulcus  est.  Hoc  ab  interna  superficie 
incipit,  oras  callosas,  eversas  et  quasi  laceratas 
habet,  et  sanie  nigra  plerumque  scatet ; ex  eo 
carunculae  fungosae  subinde  pullulant. 

Ulcus  saepe  per  ventriculi  tunicas  penitus 
exedit,  et  in  vicinam  aliquam  partem  usque 
penetrat ; sic  jecur,  lien,  pancreas,  septum 
transversum  vel  musculi  abdominis  fundum 
ejus  interdum  formant ; sic  etiam  via  nonnun- 
quam  alimentis  aperitur,  qua  ea  e ventriculo  in 
intestinum  colon  recta  transire  possint* 

In  hujusmodi  exemplis,  adhaesiones  quae 
inter  stomachum  et  partes  jam  dictas  fiunt 
priusquam  ulcus  eas  attigerit,  effusionem  ali- 
mentorum saepius  prohibent ; conatus  autem 
Naturae  ad  hunc  funestum  exitum  praevenien- 
dum non  semper  adeo  felices  sunt ; plura  enim 
memorantur  exempla,  ubi  subita  mors  talem 
effusionem  protinus  consecuta  eratf  ; necnon, 

* Haller  Opusc.  Path.  Obs.  25. — Bonet  Sepulchret. 
S.  7.  Obs.  15. — Monro  Op.  cit.  p.  510. 
f Morgagni  Ep,  XXIX. 15. — Monro, p.  339. — Vide  etiam 
Mem.  de  PAcad.  des  Sciences,  Tom.  I — Epb.  Nat.  Cur.  <S:c. 

etiam  fertur,  ulcus  prope  cardiam  per  septum 
transversum  nonnunquam  penetrasse,  et  ali- 
menta in  thoracem  inde  irrupisse  * 

[Pylorus  multo  frequentius  quam  cardia 
schirrosus  evadit, f et  schirrus  saepe  partem 

[ventriculi  vicinam  plus  minusve  afficit,  rarius 
autem  in  duodenum  tendit. 

’ 

Haud  facile  dictu  est,  in  qualem  ventriculi 
fabricae  partem  schirrus  primum  incidat : qui- 
dam credunt  glandulas  exiguas  inter  tunicam 
ejus  mucosam  et  musculosam  primariam  sedem 
i schirro  praebere ; ab  aliis  autem  notatum  est, 
una  solum  ex  ventriculi  tunicis  affecta,  eam 
fere  semper  musculosam  esse. i: 


* Bayle  et  Cayol,  Dict.  Vol.  III.  p.  625. 
t Ex  octodecim  exemplis  a Cloquet  (loc.  cit.)  memo- 
Tatls  ? in  uno  tantum  cardia  fuit  affecta,  in  alio,  ventriculus 
totus  et  intestina  a cardia  usque  ad  rectum  ; schirrus  in  sex 
alus  ventriculi  partem  sinistram,  in  reliquis  decem  exem- 
plis pylorum  et  intestini  duodeni  initium  occupavit, 
t Bayle  et  Cayol,  loc.  cit. 

Glandulae  lymphaticae  juxta  ventriculum, 
plerumque  induratae  et  magnitudine  auctae 
reperiuntur,  praecipue  quae  arcui  ejus  minori 
insidunt. 


DE  PROGNOSI. 

In  ventriculi  cancro  ubicunque  sito,  prog- 
nosis semper  admodum  infausta  est.  Discri- 
minis aliquid  autem  intercedit  secundum  par- 
tem ventriculi  morbo  implicatam. 

Sic  morbus  cardiam  occupans  plerumque 
citius  mortem  fert,  quam  cuivis  aliae  parti  in- 
sidens. Ibi  enim  aegrum  saepe  fame  necat, 
antequam  ulla  adsunt  ulcerationis  indicia. 

Porro,  observandum  est  in  omnibus  morbi 
varietatibus,  quo  magis  sanitas  generalis  ab  eo 
fuerit  turbata,  eo  citius  mortem  aegro  appro- 
pinquare. 

DE  CURATURA . 

Quamvis  ars  medica  in  hoc  malo  indoma- 
bili, nullam  curationis  spem  praebere  possit, 
minime  tamen  eo  auxilium  ejus  spernendum. 
Nobis  enim  licet,  diaeta  idonea  morbum  quo- 

idammodo  tardare  et  symptomata  ejus  gravissi- 
ma vel  saltem  ex  iis  nonnulla  idoneis  remediis 
aliquando  levare.  Ita  vitam  aegri  minus  in- 
suavem, si  non  diuturniorem,  medicus  reddit. 


Varia  remedia,  ut  specialia,  et  contra  can- 
crum insigni  vi  pollentia,  variis  tempestatibus 
proposita  fuere,  sed  de  eorum  virtutibus  ge- 
neratim  non  mihi  licet  diu  agere,  nec  opus  est ; 
siquis  enim  secum  reputaverit  quam  graves 
mutationes  partes  hoc  malo  affectae  subeunt. 


non  facile  credo  agnoscet  eas  ejusmodi  reme- 
diis unquam  tollendas  esse.  Carbonas  Ferri, 
Oxxdum  Arsenici,  Murias  Barytae,  Argentum 
Vivum  et  ingens  aliorum  cohors  multum  lau- 
? data  fuerunt,  sed  Cicutae  seu  Conii  Maculati 

maxima  omnium  fama  fuit.  Stoerk  primus 
cicutam  contra  cancrum  intrinsecus  usurpa- 
vit ; credidit  porro  se  ope  ejus  schirros  com- 
plures solvisse.  In  variis  opusculis  experien- 
tiam suam  de  cicuta  evulgavit,  et  nomen  ejus 
et  existimatio,  aliis  etiam  medicis  ut  remedii 
virtutes  experirentur,  persuaserunt.  Quorum 
experimentis  saepenumero  iteratis,  tunc  de- 
mum constitit,  cicutam,  ad  levanda  quaedam 
symptomata  haud  inutilem,  ad  cancrum  resol- 
vendum, remedium  plane  ineptum  esse.  De 
Belladona,  Hyosciamo,  et  similibus,  res  ita  ac 
de  cicuta  se  habet. 

Verum  enim  vero,  dum  hujus  mali  curatio 
plena  exspes  est,  medicum  tamen  aegrotantium 
curaturam  suscepturum  summa  ope  niti  decet, 
ut  cursus  ejus  foedus,  finisque  funestus  quam 
maxime  sistantur,  symptomata  leventur,  aegri- 
que  vires  jam  labentes  quantum  fieri  potest 
reficiantur.  Haec  omnia  sequente  potissimum 
ratione  emolienda  : 


1.  Idoneo  victu. — Cibus  enim  et  concoctu 

facilis  ct  satis  nutriens  esse  debet,  omnia  acria, 
acida,  evitanda ; maxime  conveniunt,  jus  ex 
carne  bubula  vel  vitulina,  vel  pullo  gallinaceo 
factum,  omnia  farinacea  et  lac,  cum  vero  hoc 
stomacho  acescat,  pauxillum  calcis  vel  magne- 
siae  ei  addendum.  Aqua  pura  vel  lacte  mista 
bibenda,  potus  valentiores  nocent,  praecipue 
quae  vocantur  “ spirituosi.” 


2.  In  hoc  morbo  plerumque  nullus  est  locus 
exinanientibus ; * sunt  autem  qui  sanguinis 
detractionem  laudent,  per  cucurbitulas  vel 
hirudines  epigastrio  admotas.  Inflammatio- 
nem lentam  cancrum  plerumque  comitari, 
ejusque  ulcerationem  finesque  infaustos  valde 
properare  supra  jam  notatum  est ; necnon  satis 


* Mobgagni  nos  facit  certiores  Valsalvam  venesectionem 
in  schirris  mammae  vel  uteri  laudasse  ; “ alterum  vero,  i.  e. 
“ Valsalvam,  in  scriptis  consiliis  sive  pro  uteri,  sive  pro  mam- 
“ marum  cancrosis  tumoribus,  affirmare  solitum  fuisse,  inter 
“ magis  efficacia  ad  tardandum  utrorumque  incrementum 
u praesidia  usu  sibi  compertum  esse  venaesectionem  quo- 
“ tannis  quater,  bis  videlicet  vere,  et  bis  autumno  institu- 

compertum  habemus,  tumoribus  schirrosis  ex- 
trinsecus sitis  hirudines  multum  profuisse ; ita- 
que incipiente  morbo,  doloreque  jam  ingraves- 
cente, detractio  sanguinis  specialis  videtur  ali- 
quid auxilii  latura,  quum  vero  diu  perstiterit 
morbus,  aegrique  vires  jam  attriverit,  manifes- 
tum est  eam  plane  inutilem  esse, nec  sine  fraude 
experiendam.  Emplastrum  epispasticum  ven- 
triculi regioni  admotum,  remedium  minus  an- 
ceps est,  sed  fortasse  magis  adhuc  utile  foret 
adipe  Antimonio  Tartarizato  misto,  eum  ex- 
trinsecus perfricare. 

8.  Si  nausea  et  vomitus  crebro  aegrum  ex- 
erceant, nec  victui  commodo  cedant,  tunc  qui- 
dem occurrenda,  Acido  Carbonico  inter  effer- 
vescendum a salibus  extricato,  vel  opio,  vel 
Tinctura  Opii  cum  /Ethere  mista  ; vel  fomen- 
tis anodynis  et  remediis  epispasticis  extrinsecus 
adhibitis. 

4.  Dolor,  Conii  maculati  succo  spissato,  vel 
opio  praecipue  sopiendus  ; vel  linimento  opiato 
ventri  illito  et  fomentis  anodynis  et  epispasti- 
cis supra  monstratis  levandus. 

5.  Ardor  et  acor  saepe  evitantur,  fructu,  ole- 
ribus et  similibus  quae  acidum  gignunt  simul 
evitatis  ; ubi  vero  jam  adsunt,  Magnesia,  Po- 
tassa  vel  Calce,  aliisque  materiis  alcalinis  tol- 
lendi sunt. 

6.  Alvus  quae  hoc  morbo  tam  pertinaciter 
astringitur,  modice  solvenda  est ; hoc  melius  fit 
Magnesia,  vel  sola  vel  Rhaeo  palmato  mista, 
vel  clysteribus  et  suppositoriis. 

8.  Ubi,  cardia  schirrosa  et  coarctata,  aegro- 

7 o 

tanti  exitium  fames  minitatur,  oportet  vel  per 
tubum  flexilem  gulae  immissum  liquores  ap- 
prime nutrientes  in  ventriculum  infundere, 
vel,  si  id  minus  facile  fieri  queat  (quod  sane 
veiisimile  est)  eosdem  vel  similes  liquores  in 
intestina  sursum  injicere. 


PINIS. 

